Γoνίδιο DICER1 στον καρκίνο του θυρεοειδούς σε παιδιά και εφήβους: Συστηματική ανασκόπηση
Creators: name: Δημάκη, Αικατερίνη Αθανάσιου
Publisher: name: Aristotle University of Thessaloniki
Year: 2024
Subjects: DICER1 γονίδιο
Καρκίνος του θυρεοειδούς
Παιδιά και έφηβοι
DICER1 gene
Thyroid carcinoma
Children and adolescents

description: Το DICER1 βρίσκεται στο 14q χρωμόσωμα και είναι απαραίτητο για την ωρίμανση σχεδόν όλων των microRNAs. Είναι μια υψηλά συντηρημένη ενδο-ριβονουκλεάση RNaseIII που παίζει σημαντικό ρόλο στη βιογένεση των miRNAs (microRNAs). Μεταλλάξεις, τόσο γενετικές όσο και σωματικές, στο συγκεκριμένο γονίδιο σχετίζονται με τον καρκίνο του θυρεοειδούς στα παιδιά και στους εφήβους. Σκοπός της παρούσας μελέτης είναι η αναζήτηση της βιβλιογραφίας με συστηματική μεθοδολογία και ο προσδιορισμός των μεταλλάξεων στο γονίδιο DICER1, που σχετίζεται με τον καρκίνο του θυρεοειδούς στα παιδιά και στους εφήβους έως την ηλικία των 21 ετών. Η αναζήτηση βιβλιογραφίας πραγματοποιήθηκε μέσα από τέσσερις βάσεις δεδομένων (Pubmed, Web of Science, Scopus, Googlescholar) και περιλήφθηκαν άρθρα από τον Ιανουάριο του 2000 έως τον Φεβρουάριο του 2024. Η γλώσσα των μελετών που συμπεριλήφθηκαν στην ανασκόπηση ήταν η αγγλική. Τα κριτήρια εισόδου στη μελέτη αφορούσαν όλα τα υπόλοιπα άρθρα που παρέμειναν μετά την αναζήτηση με τις λέξεις-κλειδιά “DICER1 gene AND thyroid carcinoma AND children and adolescents” στις βάσεις δεδομένων και αφού αφαιρέθηκαν τα άρθρα με τα κριτήρια αποκλεισμού και τα duplicates (διπλότυπα). Στη συνέχεια, δημιουργήθηκε ένα διάγραμμα ροής (flowchart), έγινε εξαγωγή των δεδομένων με τη χρήση του Microsoft Excel και τέλος έγινε κριτική αξιολόγηση των δεδομένων με τη χρήση του προγράμματος αξιολόγησης ROBINS- I Tool (Risk of Bias in NonRandomized Studies for Interventions). Συμπεριλήφθηκαν συνολικά 32 μελέτες, που πληρούσαν τα κριτήρια εισόδου. Μέσα από τη συστηματική αυτή ανασκόπηση, λοιπόν, αποδεικνύεται ότι οι μεταλλάξεις στο DICER1 γονίδιο συνδέονται πιο συχνά με τον καρκίνο του θυρεοειδούς στα παιδιά, σε σχέση με τους ενήλικες, ενώ σύμφωνα με μελέτες είναι συχνότερες στα θηλώδη και στα θυλακιώδη νεοπλάσματα και αδενώματα, σε σχέση με τα μη διαφοροποιημένα νεοπλάσματα. Συνδέεται, επίσης, στις περισσότερες περιπτώσεις με διήθηση της κάψας, αλλά όχι με αγγειακές διηθήσεις. Δεν προκαλεί εύκολα μεταστάσεις και διήθηση των λεμφαδένων. Ακόμη, οι γενετικές μεταλλάξεις στο DICER1 γονίδιο οδηγούν στο DICER1 σύνδρομο, το οποίο βέβαια συνδέεται πιο συχνά με την πολυοζώδη βρογχοκήλη, παρά με τα καρκινώματα του θυρεοειδούς. Επομένως, οι μεταλλάξεις στο DICER1 γονίδιο επηρεάζουν αρκετά είδη miRNAs, που συνδέονται με βλάβες του θυρεοειδούς και τα οποία οδηγούν στην ογκογένεση με τρόπο που θα πρέπει να διερευνηθεί περαιτέρω. Επίσης, θα πρέπει να διερευνηθεί αν διάφορα άλλα στοιχεία που παράγονται κατά τη σύνθεση των miRNAs (π.χ. DROSHA, DGCR8, AGO2 κ.α.) συνδέονται και παίζουν ρόλο στη γένεση του καρκίνου του θυρεοειδούς. Εξάγεται, επομένως, το συμπέρασμα ότι το DICER1 γονίδιο σχετίζεται ισχυρά με τον καρκίνο του θυρεοειδούς στα παιδιά και στους εφήβους έως την ηλικία των 21 ετών και συγκεκριμένα με τον διαφοροποιημένο τύπο.
description: DICER1 gene is located on chromosome 14q and it is essential for the maturation of almost all miRNAs. It is a highly conserved RNAse III endoribonuclease that plays an important role in the biogenesis of miRNAs (microRNAs). Furthermore, somatic and genetic mutations in this gene are associated with thyroid cancer in both children and adolescents. The purpose of the present study is to search the literature with a systematic method and to determine the mutations in DICER1 gene, which are associated with thyroid cancer in children and adolescents up to the age of 21 years old. The search of the literature was performed through four databases (Pubmed, Web of Science, Scopus, GoogleScholar).We included articles from January 2000 to February 2024 and the language of all articles included was the English one. The inclusion criteria of our study concerned all the remaining articles after searching with the keywords “DICER1 gene AND thyroid carcinoma AND children and adolescents” in the databases and after removing articles with excluded criteria and duplicates. Then, we created a flowchart and we extracted data, using Microsoft Excel. Finally, a critical evaluation of data was made using the ROBINS-I tool (Risk of Bias in Non-Randomized Studies for Intervention). A total of 32 articles were finally included in our study. Through this systematic review, it is shown that mutations in DICER1 gene are more frequently associated with thyroid cancer in children than in adults, while according to studies they are more frequent in papillary and follicular thyroid neoplasms and adenomas than in undifferentiated neoplasms. DICER1 gene mutations are also associated with capsular invasion, but not with vascular or perineural invasion. They are not easily giving metastases in lymph nodes or distant organs. Furthermore, genetic mutations in DICER1 gene lead to the DICER1 syndrome, which is more often associated with multinodular goiter than thyroid carcinomas. Moreover, DICER1 gene mutations affect several types of miRNAs, which are associated with thyroid abnormalities and lead to tumorigenesis in a way that should be further investigated. Furthermore, it seems that some other elements that produced during the synthesis of miRNAs (for example DROSHA, DGCR8, AGO2 et. al.) are connected not only with the genesis of thyroid cancer, but also with DICER1 gene mutations. In conclusion, DICER1 gene mutations are strongly associated with thyroid cancer in children and adolescents up to the age of 21 years old and specifically with the differentiated thyroid carcinoma.